****

**HKBP Yogyakarta**

**ACARA IBADAH Pukul 09:00**

**Bahasa Batak**

**MINGGU XIII TRINITATIS, 03 September 2023**

**00 TANGIANG NA HOHOM BE 811**

**01 BE 581:1-3** SANGAP DI JAHOWA

1

Sangap di Jahowa na sun timbul i,

balga ni holongNa ndang tarasam i.

Dilehon AnakNa na sasada i,

manobus hita jolma pardosa i.

Puji ma Debata ale manisia,

las roham, las roham, somba ma Debata.

Dapothon Jahowa na sun timbul i,

marhite AnakNa Tuhan Jesus i.

2

Tung so hasuhatan do basaNa i,

marhite AnakNa ni lehonna i.

MudarNa durus do di hau silang i,

rara pe dosanta ias dibaen i.

Puji ma Debata ale manisia,

las roham, las roham, somba ma Debata.

Dapothon Jahowa na sun timbul i,

marhite AnakNa Tuhan Jesus i.

...Jongjong di ayat 3...

3

Balga situtu pambaenMi Debata,

tung so hasuhatan holong ni rohaM.

Tu jolma pardosa asi do rohaM,

di ungkap Ho dalan lao tu banuaM.

Puji ma Debata ale manisia,

las roham, las roham, somba ma Debata.

Dapothon Jahowa na sun timbul i,

marhite AnakNa Tuhan Jesus i.

**02 Votum-Introitus-Martangiang:**

**03 BE 123:1+3** ALE DONGAN NA SAROHA

1

Ale dongan na saroha, manjalahi dame i

Dompak Jesus tapasada, holong ni rohanta i

Ai Ibana do ulunta, hita do ruasNa i.

Tuhan Jesus do gurunta, hita siseanNa i.

3

Sai pasada ale Tuhan, angka na porsea i

Asa masihaholongan, songon na pinatikMi

Dibagasan hasintongan, i do pinangidoMi

Sai padomu angka dongan, na tutu sinondangMi

**04 PATIK: 1 Timoteus 3:13**

**05 BE 688:1+3**

**TUHAN**

1

Tuhan jotjot do marsak donganki,

ala na sala pambahenanhi.

Hatangku, langka nang parulanhi;

jora ma au.

...Jongjong di ayat 3...

3

Nuaeng na ro do au sumomba Ho,

pasahat ngolungki Tuhan tu Ho.

Tuhan lehon ma roha na holong;

urupi au.

**06 MANOPOTI DOSA:**

**07 BE 435:1+3** MAROLOPOLOP TONDINGKI

1

Marolopolop tondingki ai naung di tobus Jesus i.

Hamu sude, bege ma i, sai las rohangku mandok i

Sonang ni tingki i, dung jumpang Jesus Tuhanki!

Tondi na mangajari au, tarbaen marlas ni ro ha au!

Sonang ni tingki i, dung jumpang Jesus Tuhanki.

3

Tu Jesus sahat ngolungki saleleng ni lelengna i.

Rap dohot au endehon ma, endengku na imbaru da.

Sonang ni tingki i, dung jumpang Jesus Tuhanki!

Tondi na mangajari au, tarbaen marlas ni ro ha au!

Sonang ni tingki i, dung jumpang Jesus Tuhanki.

**08 EPISTEL:**

2 Kronika 9:1-8

9:1 Ia raja boruboru sian Saba, dung dibege barita ni si Salomo, ro ma nasida tu Jerusalem naeng masiujian dohot si Salomo marundangundang, mardongan parangan mansai tongam, tole unto, angka na mangusung na hushus marragamragam dohot sere mansai godang dohot mata intan. Jadi dung sahat nasida tu jolo ni si Salomo, dipaboaboa ma tu ibana saluhut na di bagasan rohana i.

9:2 Jadi dipatorang si Salomo tu nasida sude sungkunsungkunna, jala ndang adong na buni nanggo sada sian roha ni si Salomo, na so pinatorangna tu nasida.

9:3 Jadi dung diida raja boruboru sian Saba hapistaran ni si Salomo dohot bagas na pinaulina i.

9:4 Tole sipanganon di mejana, tole partordingna hundul angka naposona, tole panagam ni angka parhaladona dohot pangkeannasida, tole angka sitahu anggurna dohot pangkeannasida, tole partanggaonna laho nangkok tu joro ni Jahowa, jadi hira na tarmali tondinasida.

9:5 Laos didok ma mandok rajai: Sintong do hape barita i na hubege di luathu, taringot tu aturan binahenmi dohot taringot tu hapistaranmu.

9:6 Ndang nian diparhatongon rohangku jolo barita i, paima ro ahu tuson, gabe diida matangku; hape ida ma, nanggo satongana ndang dibaritahon halak tu ahu sian hinagodang ni hapistaranmi; dilompoi hapistaranmi do barita na hubage i.

9:7 Martua ma halak parhaladom, martua ma dohot angka naposom, angka na tongtong marhalado di adopanmu pabegebege hapistaranmu!

9:8 Pinuji ma Jahowa Debatam, na marlomo ni roha mida ho laho pabangkithon ho tu atas habangsana, bahen raja singkat ni Jahowa Debatam! Ala holong ni roha ni Debatam mida Israel, naeng pahotonna do i ro di salelenglelengna, umbahen dipabangkit Ibana ho gabe raja gumomgom nasida, mangulahon uhum dohot hatigoran.

**09 BE 785:1-2**

ALO PANGUNJUNAN

1

Alo pangunjunan sai benget ma ho,

Ai molo dung monang lam togu ma ho,

Angka hajahaton sai patunduk ma,

Jesus pangasahon ingkon monang ho.

Jalo pangurupion sian Tuhanta Jesus,

Dapot ho hagogoon mandopang musu i.

...Jongjong di ayat 2...

2

Sai tundalhon dosa sai burju ma ho,

Unang si insahan di parange ho,

Anak hatiuron baen tiruan ho.

Jesus pangasahon ingkon monang ho.

Jalo pangasahon ingkon monang ho.

Jalo pangurupion d.u.

**10 MANGHATINDANGHON HAPORSEAON**

**11 KOOR/VG :**

**12 TINGTING:**

**13 BE 720:1-2**

NAENG MARSINONDANG NGOLUNGKU.

1

Naeng marsinondang ngolungku diigil Jesus i,

manang didia pe ahu, tongtong huingot i.

Tiur marsinondang ido ni igil ni Jesus,

tongtong marsinondang, panondang do au tutu.

2

Ingkon hobas mangurupi angka na gale i.

Jala burju manghobasi songon Tuhanta i.

Tiur marsinondang ido ni igil ni Jesus,

tongtong marsinondang, panondang do au tutu.

**14 JAMITA:**

2 Korint 8:1-7

8:1 Alai hupabotohon hami ma tu hamu, angka dongan, asi ni roha ni Debata, na nilehonna i tu angka huria na di Makedonia:

8:2 Ai atik pe di bagasan pangunjunan dohot haporsuhon godang nasida, dihorhon halalas ni rohanasida na sumurung angkup ni sungkot ni hinapogosnasida do habasaon na lumobi.

8:3 Huhatindangkon do, naung dilehon nasida nasa na tarpatupasa, lobi tahe sian gogona; jala sian lomona do!

8:4 Gogo do diapoi nasida hami jala dipangido asi ni roha, i ma na naeng gabe parsidohot mangurupi angka na badia i.

8:5 Jala gumodang sian na huhirim hami: Tung dirina do dilehon nasida parjolo tu Tuhan i, dung i tu hami, mangihuthon lomo ni roha ni Debata.

8:6 Gabe huapoi hami si Titus, asa laos dipaujung di tongatongamuna ulaon asi ni roha on, songon naung pinungkana i.

8:7 Alai songon hasurunganmuna di na saluhut, di haporseaon, di hata, di parbinotoan, di nasa haringgason, di pangkaholongimuna di hami, naeng songon i ma hasurunganmuna nang di ulaon asi ni roha on.

**15 Ayat Pelean:** ***Amsal/Poda/Proverbs 3:9 TEV***

Pasangap ma Jahowa marhite sian hamoraonmu dohot marhite sian patumonaan ni sandok pangomoanmu.

**16 BE 716:1---** (Persembahan IA, IB, dan II) DI NA MAMOLUS SANDOK NGOLU ON

1

Di na mamolus sandok ngoluon, gok do na marsak gale.

Boan sinondang tu na holom i, asa margogo muse.

Bahen ma ahu parhiteanMu pasupasuM mabaor ma i.

Ale Tuhan hu patupa ma au baen pasupasu tu dongan sude.

2

Sai baritahon Jesus na burju, tuk manesa dosa i.

Asa porsea di Jesus tutu, denggan pambaenmu disi.

Bahen ma ahu parhiteanMu pasupasuM mabaor ma i.

Ale Tuhan hu patupa ma au baen pasupasu tu dongan sude.

3

Ula na denggan tu halak sude, songon binaenNa tu ho.

Ingot, urupi luhut na gale, gabe parholong ma ho.

Bahen ma ahu parhiteanMu pasupasuM mabaor ma i.

Ale Tuhan hu patupa ma au baen pasupasu tu dongan sude.

**17 PANUTUP:** Tangiang dohot Pasupasu